Bjoa kirke

Bjoa kirke eller Bjoa kyrkje er en langkirke i enkel nygotikk fra 1895 i Vindafjord kommune i Rogaland fylke. Arkitekt for kirken var Hartvig Sverdrup Eckhoff. Hartvig Sverdrup Eckhoff Geir Tandberg Steigan: fra Arc!
Byggverket er i tre og har 250 sitteplasser. Opprinnelig var kirken malt lys grønn utvendig, men nå er den hvit.

Langveggene i skipet har fire høye vinduer på hver side, i koret er det ett på hver side, dette er noe bredere enn de øvrige. Tårnet er firkantet, plassert i vest og har inntrukket firkantet tårnhjem samt spir.Bjoa kyrkje fra Norges kirker

Interiøret preges av lyse farver holdt i grått, blått og hvitt. Dette farvespekteret kom til i forbindelse med restaurering av kirken i 1967 ved arkitekt Sigurd Lie Olsen. Tidligere hadde interiøret vært i en rosafarve, med gulbrune søyler. Kirken har tverrgalleri med orgel og benker vest i skipet.

Altertavlen er i nygotikk med maleri av «Peter og Jesus på Genesaret sjø» som midtmotiv. Foran alteret er en sirkelformet alterring.

Prekestolen er plassert sydvest i koråpningen og er holdt i blått. Døpefonten er flyttbar og er utført av tre, bemalt i blåtoner. Foten er åttekantet.
Orgelet er fra Norsk Orgel- og Harmoniumfabrikk med ni stemmer fordelt på to manualar og pedal. Det er fra 1969.

Kirken har vernestatus som automatisk listeført kirke.Bjoa kyrkjestad fra Kulturminnesøk

 Referanser 

 Eksterne lenker 



Kategori:Kirker i Vindafjord kommune
Kategori:Kirker i Haugaland prosti
Kategori:Kulturminner i Vindafjord
Kategori:Norske kirker fra 1895